હાઈકોર્ટે સમગ્ર મામલાને ખુબ જ ગંભીરતાથી લીધો હતો. કોર્ટે એડવોકેટ માંગુકીયાને કહ્યું હતું કે, તમે કોર્ટ સમક્ષ વર્ણવી હતી તેવી પ્રાથમિક તબક્કાની ગંભીરતા હાલના તબક્કે જણાતી નથી. તેમજ તમારે અપહરણ થયું હતું એ વ્યક્તિ જ્યારે મળી આવ્યા ત્યારે કોર્ટને જાણ કરવાની જરૂર હતી. કોર્ટે એ બાબતે પણ ભારે નારાજગી વ્યક્ત કરી હતી કે, એડવોકેટ માંગુકીયાએ સમગ્ર બાબતને મીડિયા સમક્ષ ખોટી રીતે લઈ ગયા હતા. કોર્ટ દ્વારા મનાઈ કરવામાં આવી હોવા છતાં તેમણે રાત્રે અઢી વાગ્યે મીડિયાને ઈન્ટરવ્યૂ આપ્યો હતો. આ તમામ બાબતની કોર્ટે ગંભીરતાથી નોંધ લીધી હતી.